Kalcinacija

**Kalcinacija** ili **kalciniranje** (lat. *calcinare* = spaliti kreč) je proces koji stručnjaci definiraju na različite načine. IUPACova definicija je da je to *"zagrijavanje do visokih temperatura u zraku ili  kisiku"*. Međutim, naziv **kalcinacija** se također koristi za označavanje procesa toplotne obrade u odsustvu ili ograničenom dovodu zraka ili kisika, koja se primjenjuje na rude i druge čvrste materijale da bi se termički razgradili. Kalciner je čelični cilindar koji rotira unutar grijne peći i obavlja indirektnu obradu na visokim temperaturama (550-1150&nbsp;°C ili 1000-2100&nbsp;°F), u kontroliranoj atmosferi.

## Industrijski procesi 
[300px|thumb|Peć za kalcifikaciju [krečnjaka.]]
Kalcinacija je imenovana po najčešćoj primjeni, razlaganju kalcij-karbonata (krečnjaka) na kalcij-oksid (kreč) i ugljen-dioksida, u cilju stvaranja cementa. Proizvodnja kreča se uobičajeno naziva "paljenje kreča", bez obzira na stvarni mineral koji  prolazi termičku obradu. Pečenje se vrši u pećima ili reaktorima, koji se ponekad nazivaju kalcinerima, koji su različitih dizajna, uključujući vratilske, rotacijske, peći sa više ognjišta i fluidizirane reaktore.

Primjeri procesa kalcinacije uključuju postupke, kako slijedi:
* dekompozicija karbonatnih minerala, kao u kalcinaciji krečnjaka, kada se dobija ugljen-dioksid;
* razlaganje hidriranih minerala, kao pri kalcinaciji boksita i gipsa, za uklanjanje kristalne vode;
* razlaganje isparljivih materija sadržanih u sirovom naftnom koksu;
* termička obrada u fazi transformacije, kao u konverziji anatasa u rutil ili devitrifikacija staklenih materijala;
* uklanjanje amonijevih iona u sintezi zeolita.

## Reakcije kalcinacije 
Reakcije kalcinacije se obično odvijaju na ili iznad temperature razgradnje (razlaganja i isparavanja) ili temperature tranzicije (za fazne tranzicije). Ova temperatura se obično definira kao temperatura na kojoj je standard Gibbsova slobodna energija za određenu reakciju kalcinacije jednaka nuli. Naprimjer, u kalcinaciji krečnjaka, procesu raspadanja, hemijska reakcija je: 
:CaCO3 → CaO + CO2(g)

Standardna Gibbsova slobodna energija reakcije je približno  
:*ΔG°r* = 177,100 − 158 *T* (J/mol).  Standardna slobodna energija reakcije iznosi =**0** u slučajevina kada je temperatura, *T* = 1121 K, ili 848&nbsp;°C.

## Oksidacija 
U nekim slučajevima, kalcinacija metala dovodi do njihove oksidacije.
Zabilježeno je da su olovo i kalaj, kada kalciniranjem povećavaju težinu, vjerovatno oksidirani.

## Alhemija 
U alhemiji se za kalcinaciju vjerovalo da je jedan od 12 vitalnih procesa, potrebnih za transformaciju supstance.

Alhemičari razlikuju dvije vrste kalcinacije: *stvarnu* i *potencijalnu*. Stvarna kalcinacija dovodi do stvarne vatre, od drveta, uglja ili drugog goriva, podizanjem  na određenu temperaturu. Potencijalna kalcinacija dovodi do *potencijalne* vatre, kao što je slučaj sa  korozivnim hemikalijama. Naprimjer, zlato koje je pečeno u reverberacijskoj peći sa živom i nišadorom, a obična srebrena so i alkalne soli, soli bakra i sumpora, željezo sa nišadorom i sirćetom, kalaj sa antimonom, voda sa sumporom i živa sa *aqua fortis*.

Postojala je i *filozofska kalcinacija*, za koju je rečeno da se pojavljuje kada rogovi, kopita, itd. vise iznad vrele vode ili drugih tečnosti, dok ne izgube sluz i postanu lahko pretvorivi u prah.

## Također pogledajte 
*Krečnjak
*Kalcij-oksid
## Reference
## Vanjski linkovi 
Kategorija:Hemijski procesi
Kategorija:Metalurški procesi
Kategorija:Alhemijski procesi